П Р О Т О К О Л   № 6
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 21.11.2017 г.

Днес, 21.11.2017 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Евгени Диков

ЧЛЕНОВЕ:	 Гергана Мутафова 
			 Калина Чапкънова - отсъства
						   
На заседанието присъстваха експертните сътрудници на комисията: Светла Кирилова – старши експерт в отдел „Съдебни кадри” и Диана Стоянова – гл. експерт – юрисконсулт в отдел „ЮОДВСС“.

Д Н Е В Е Н   Р Е Д:

1. ОТНОСНО: Предложение за актуализиране на допълнителния платен годишен отпуск на съдебните служители в Прокуратурата на Република България и съдилищата.
- Писмо от председателя на Сдружението на администрацията в органите на съдебната власт с предложение за актуализиране размера на допълнителния платен годишен отпуск за съдебните служители. /вх. № ВСС-14860/07.11.2017 г./
- Решение на ВСС по протокол № 25/25.06.2008 г., т. 29.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Прокурорската колегия на Висшия съдебен съвет да определи размерите на допълнителния платен годишен отпуск на съдебните служители в Прокуратурата на Република България, съответстващ на Класификатора на длъжностите в администрацията на Прокуратурата на Република България, съгласно приложената таблица, считано от 01.01.2018 г.
1.2. ВНАСЯ предложението в заседание на Прокурорската колегия към Висшия съдебен съвет, насрочено на 29.11.2017 г., за разглеждане и произнасяне. 
1.3. ИЗПРАЩА решението на Комисия „Съдебна администрация“ към Съдийската колегия на Висшия съдебен съвет за сведение, с оглед преценка и предприемане на мерки за актуализиране на таблицата за допълнителния платен годишен отпуск на съдебните служители в съдилищата.

2. ОТНОСНО: Решение на Комисията по правни и институционални въпроси от 13.11.2017 г.във връзка с актуализиране на състава на Екипа за реакция при възникване на криза на ВСС.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за запознаване решението на Комисията по правни и институционални въпроси от 13.11.2017 г. във връзка с актуализиране на състава на Екипа за реакция при възникване на криза на ВСС.
2.2. Предлага на Прокурорската колегия да определи г-жа Даниела Машева за участие в състава на Екипа за реакция при възникване на криза.

		

ПРЕДСЕДАТЕЛ 
НА КОМИСИЯТА:     /п/
	 								   ЕВГЕНИ ДИКОВ